Ontploffing op melkplaas eis 18 000 beeste(Foto: Twitter) Sowat 18 000 beeste het vandeesweek omgekom ná ’n “afgryslike” ontploffing en brand op ’n melkplaas in die Amerikaanse deelstaat Texas. Die ontploffing en brand het Maandagaand by Southfork Dairy Farm naby die dorp Dimmitt plaasgevind. Een plaaswerker is ná die voorval in die hospitaal opgeneem nadat hy aanvanklik in die kamp vasgekeer was. “Dit was die ergste brand by beeskampe in Texas se geskiedenis en die ondersoek en opruiming kan geruime tyd duur,” sê Texas se landboukommissaris Sid Miller. Brandbestryders en polisiebeamptes het hul Maandagaand na die plaas gehaas en met hul aankoms vasgestel dat een persoon in die kamp vasgekeer was. Die werknemer is bevry en vir mediese behandeling na ’n hospitaal in Lubbock gevlieg. Miller sê die oorsaak van die ontploffing en brand is steeds onbekend. “Sodra die oorsaak en feite van hierdie tragedie bekend is, sal ons seker maak dat die publiek ten volle ingelig is sodat tragedies soos hierdie in die toekoms vermy kan word,” sê Miller. Sal Rivera, die sheriff van Castro County, vermoed egter ’n stelsel om mis uit die kampe te verwyder, het moontlik “oorverhit”. Ook Rivera sê ’n ondersoek sal gedoen word om die presiese oorsaak van die ontploffing en brand te bepaal. “Plase moet meer doen om diere te beskerm deur streng brandveiligheidsmaatreëls in te stel,” het die Animal Welfare Institute, een van die oudste liefdadigheidsorganisasies vir dierewelsyn in die Verenigde State, intussen getwiet. 18,000 cows dead after explosion in Dimmitt, TX at Southfork Dairy Farm. Animal Welfare Institute: “The deadliest barn fire involving cattle since the organization started tracking barn fires in 2013.” Cause of explosion “unknown.”pic.twitter.com/te5XbKK8MY — Suburban Black Man ???????? (@niceblackdude) April 12, 2023 #BREAKING #USA #TEXAS #TX ????TEXAS :#VIDEO EXPLOSION AND MASSIVE FIRE AT SOUTH FORK DAIRY FARM NEAR DIMMIT, leaves one person in critical condition. 18,000 cattle were killed.#BreakingNews #UltimaHora #Dimmit #SouthFork #Explosion #Fire #Incendio #Incendie????by @Key2Eternity pic.twitter.com/Z8plMdZPvN — LoveWorld (@LoveWorld_Peopl) April 12, 2023